Real Madrid oo u dhaqaaqday Paulo Dybala | Radio Himilo\nHome / Cayaaro / Real Madrid oo u dhaqaaqday Paulo Dybala\nReal Madrid oo u dhaqaaqday Paulo Dybala\nHimilo FM –Kooxda Real Madrid ayaa lagu soo waramayaa inay u dhaqaaqayso weeraryahanka Juventus Paulo Dybala xilli ciyaareedkan marka uu furmo suuqa kala iibsiga.\nDybala ayaa dhaliyay 75 gool 168 kulan oo uu soo muuqday tan iyo markii uu Juve kaga soo biiray naadiga Palermo xilli ciyaareedkii 2015.\nXilli ciyaareedkan, weeraryahanka reer Argentina ayaa shabaqa ku hubsaday toddobo gool 28 kulan oo uu ciyaaray dhammaan tartamada oo ay ku jirto shan gool oo uu ka dhaliyay heerka guruubyada tartanka Champions League.\nBarbaarkan ayaa keliya shabaqa ku hubsaday laba gool horyaalka Serie A fasal ciyaareedkan, taasi oo u muuqata mid isaga ku adag, waxaana lagu soo waramayaa in ninka kasoo jeeda koonfurta Ameerika uusan salfadhiya ku laheyn Turin.\nManchester City, Bayern Munich and Paris Saint-Germain ayaa ah kuwa lala xiriirinayo Dybala, laakiin AS ayaa ku warantay in Madrid ay u dhaqaaqi doonto doonitaanka 25 jirkan inta lagu guda jiro xagaagan.\nDybala ayaa qiimahiisu lagu sheegaa £100m, lacibkan ayaana keydka ku soo billowday labadii kulan ee ugu danbeysay Serie A oo ay ciyaartay Juventus.\nPrevious: Oggow sababta wariye Mareykan ah uusan u dhaqin gacmihiisa!\nNext: Indonesia: Booliis mas ku cabsi geliyay maxbuus si uu qiraal u sameeyo


Puntland oo iska fogeysay in ay kasoo horjeedo in Soomaaliya laga qabto doorasho qof iyo cod ah | SMC\nHome WARARKA MAANTA Puntland oo iska fogeysay in ay kasoo horjeedo in Soomaaliya laga qabto...\nPuntland oo iska fogeysay in ay kasoo horjeedo in Soomaaliya laga qabto doorasho qof iyo cod ah\nMadaxweynaha Puntland Siciid Cabdulaahi Deni ayaa sheegay Puntland in aysan kasoo horjeedin in Soomaaliya ay ka dhacdo doorashooyin dadweyne islamarkaana laga guuro nidaamka 4.5.\nMadaxweyne Deni ayaa sheegay aragtida Puntland in ay tahay, in aan la isku dhex wadi karin nidaamka qabaliga iyo doorasho xor ah, isagoo sheegay tallaabada ugu horeysa ee loo baahan yahay in ay tahay in Soomaali ka guurto in qabiil la isku doorto.\n“Daruufta haatan jirta uma eka mid suurtagalinaysa in dalka laga qabto doorasho qof iyo cod ah, maxaa yeelay amni darrada jirta ayaan ogoolaandoonin in si isku mid ah waddanka looga fuliyo doorashadaas,” ayuu yiri Deni.\nHadalka madaxweyne Deni ayaa kusoo beegmaya iyadoo magaalada Dhuusomareeb looga arrinsanayo nuuca doorasho ee Soomaaliya ku haboon muddada u harsan dowladda haatan jirta.\nDowlad goboleedyada Soomaaliya ayaa isku raacay in loo baahan yahay in doorashada waqtigeeda lagu qabto, ayna noqoto mid xor iyo xallaal ah.\nPrevious articleNin weerar khasaaro badan geestay ku qaaday Goob Mingiska lagu tumo oo kutaala Muqdisho\nNext articleTaliska Booliska Soomaaliya Oo Caawa War Soo Saaray (AKHRISO)


Xushmad Jaceyl: Baro Erayo Sarbeeb Ah - Cishqi.com\nNayroobi (Cishqi) – Xushmad jaceyl oo ah maqaal aad u cajiib ah, waa maqaal sito erayo sarbeeb ah oo jaceyl ah, intaa waxaa sii dheer sheeko jaceyl ah oo qalbiga ka dageyso.\nMaqaalkani xushmad jaceyl waxaa ka horeeyay maqaalo kale oo aad u qiimo badan kuwaasoo soo jiitay dareenka akhristayaasha ku xiran boggeena Cishqi. Maqaaladaasi hadaan qeyb ka faahfaahino waxaa kamid ah sheeko jaceyl iyo erayo kale oo sarbeeb ah kuwaasoo qalbiga soo jiidanayo, haddii aad rabto in aad akhrisato maqaaladaas halkaan guji: erayo jaceyl ah oo soo jiidasho leh\nXushmad jaceyl qeybtii koowaad\nSaaxibayaal waxaan idinka codsanayaa in aad inoo soo diyaarisaan maqaal ku saabsan xushmad jaceyl qasatan kuwo wato erayo xushmad iyo murti leh. Hadaba akhriste aan kula wadaagno xushmad jaceyl qeybtii koowaad.\nWaxaa laga yaaba inaad dareento qof inuusan ku qiimayn laakin ogsoonow markasta inaad qof kale u tahay qof muhiim ah oo aad u qaali ah.\nWaxaa jiro shan kelmadood oo muhiim u ah nolosha. 1. Caqiido, 2. Jaceyl, 3. Daacadnimo, 4. Aaminaad, 5. xushmad. Haddii ay noloshaada ka maqan yihiin ku dhaqanka kalmadahaan, wax badan baa kuu dhiman.\nDhexdeena jaceylka yaal, haddeey dhayal moodayaan, dhab dhab ma u yara tusnaa? Daraadeen dhowr habeen hay nala dheelaan farxadee, xaflado ma u yara dhignaa? Inaan nahay laba dhigood, dhammaan iska jecel naflaha, tolow ma u dhaaranaa?\nJaceylku waa waxa ugu quruxda badan ee la heysto, waa waxa ugu adag ee la kasbado waana waxa ugu xanuunka badan ee la waayo.\nMa ogtahay inta aad garabkeyga joogtid in ay iila mid tahay anigoo la isiiyay inta farxad taalo aduunka, taasoo macnaheedu tahay in aysan jirin farxad kale oo iga maqan. Waxaan kuu hayaa xushmad jaceyl.\nWaxaa jiro dad haddii aad qalbiga ka jabiso ama waxaysan rabin aad ku sameyso, hadana weli sidii kuugu faraxsan, qofkaasi si niyad ah ayuu kuu jecelyahay! Waana dadka kaaga baahan inaad xaq dhowrto.\nMa jirto cid mar kasta mashquul ah kaliya waxay ku xiran tahay muhiimada liiska aad qofkaas ugu jirto, marka haddii dhowr jeer lagu yiraahdo “Waxaan ahay mashquul”. waa inaad iska fahantaa.\nSi fiican ii dhageyso, maanta wixii laga bilaabo mar kale isma arki doono, maxaa yeelay wey i damqineysaa. Sida aad hadda dareemeyso waxba igama gelin, maxaa yeelay inta aan kaa arkay ayaa iga badan. Ogolow sida ay hadda tahay, waxaan ku siiyay waqti kugu filan, mana ii cuntameyso inaad mar kale dib ii soo ceshato, waad ka xun tahay, laakin anigu waxaa ii tahay wax tegay oo aan soo noqod lahayn. Maya maya fursad kale kuma siin karo, kaama daba ordi karo mar kale, intii aan ku daba socon karay waan ku daba socday, maanta wixii laga bilaabose kuuma hayo wax xushmad jaceyl ah.\nMaanta wey adag tahay, beri wey ka sii adkaan laakin maalinta beri ka danbeyda wey qurxoonaan ee ha quusan. Xushmee jaceylka.\nDhab ahaantii erayo kuma qeexi karo muhiimada aad u leedahay nolosheyda mcn. Xabiibi aad baan ku jecelahay.\nKu abuur qalbiyada dadka oo dhan wax wanaagsan oo adiga kugu saabsan, haddii aadan jaceyl ku beeri karin, waxaad ku beertaa ixtiraam iyo xushmad jaceyl.\nDadka oo dhan ixtiraam, maxaa yeelay qofka caqliga leh wuu ku ixtiraami doonaa in ka badan intaad ixtiraamtay.\nKu xafid jaceelkeena qalbiga waayo jaceyl aan qalbi lagu xafidin waa sida beer aan qorax helin oo ubaxyaduna dhinteen.\nQalbigeyga wuxuu ku qaboobaa aragtidaada, indhaheyguna waxay ilinta daadiyaan markaad hab isiiso oo aad ii sheegto in aad i jeceshahay.\nDadka wanaagsan waxaa loo abuuray inaad ku hilmaamto inta xun xumaantooda, sameey wanaag mar walbaa.\nAargoosiga ugu wanaagsan waa inaad horay u socoto, cafiso iska ilowdo, kuna dedaasho inaad guuleysato. Marnaba ha siin qof qanaacada ah inay ku daawadaan adigoo dhibaatoonaya.\nQish: maqaalo kale oo ku saabsan xushmad jaceyl: Erayo Jaceyl a-z\nXushmad jaceyl qeybtii labaad: Dhiiri galinta jaceylka\nku kalsoonow lamaanahaaga ileen wuxuu kuusoo wadaa hadiyad aan qiimaheeda aduunka laga helaynin, kaasoo ah qalbiga.\nQofka sida dhabta kuu jecel wuxuu kaa hor istaagaa inaad dambi sameyso. Qofka aan sida rasmiga ah kuu jeclayn wuxuu kugu dhiirigeliyaa xumaan iyo inaad dambi sameyso.\nXushmad la’aan, Jaceylku waa lumaa. Daryeel la’aan, Jaceylku waa caajis. Daacad la’aan, Jaceylku farxad ma leh. Aaminaad la’aan, Jaceylku waa mid aan deganayn.\nDad badan oo aragtida wejiga keliya wax ku jeclaada gadaal bay ka qoomameeyaan sababtoo ah jaceylku marnaba kama dhasho quruxda wejiga balse quruxda qalbiga.\nIntaadan qofka jeclaan marka hore fiiri inuu naftiisa jecel yahay, haddii uusan naftiisa jeclayn adigana jaceyl kuma siin karo.\nHaddii qof aad is jecleedeen kaa taago, ha murugoon, ha matagin, ha is gubin, cuntada ha ka soomin, heeso badan ha isku maaweelin. Fiiri naftaada in aad nooshahay oo neefsaneyso ka dibna horay u wado noloshaada. U sheeg qalbigaaga in qof kaa tagay ee aysan ruuxdaadi kaa tegin.\nHa u bedelin midabkaaga iyo naftaada si dadku kuu jeclaadaan. Ahaw qofka aad tahay dadka saxda ah ayaa kugu jeclaanaya.\nDadka sida dhabta ah isu jecel si sahlan kuma kala haraan. Haddii ay jirto boqol sababood ay ku kala tagi karaan waxay helaan hal sabab ay ku wada joogi karaan.\nMarnaba ha ka quusan wax aad si dhab ah u rabto, way adag tahay in la sugo, laakiin waxaa ka sii daran inaad ka shalayso.\nGoortii aad aqbasho qof, waxaad aqbashay wixi ay horay u soo mareen oo dhan. Sidaa darteed, dib ha u soo gocan hana u adeegsan.\nGoortii aad qof necbeysato, wax kasta oo ay sameeyaan waxay noqonayaan kuwo kaa xanaajiya. Haddaba ha gelin niyadaada wax naceyb ah.\nGoorti aad tiraahdo waan ku jeclahay, waxaad ballan ku sameynaysaa qof kale qalbigiisa. Waa inaad ku muujisaa ficil si aad u caddeyso. Jaceylku ma aha qiiro keliya, Jaceylku waa ficil.\nQofka u dambeeya ee maskaxdaada ku jira marki aad seexan rabto habeenki waa sababta farxadaada ama xanuunkaaga.\nHaddii maanta aysan ahayn maalintaada, xasuusnow berri waa maalintaada!\nJaceylka waa luuqada qalbiyada iyo indhaha, waa macalinka nolosha, waa bilaawga kalsoonida iyo caashaqa, waa hoyga farxada iyo dareenka, waa geedka ubadka iyo jiritaanka.\nGabadha Xanaaqa Badan\nGabdhaha kale eyeey wax dheer tahay ee ha mogaan, sidaas waxaa yiri culumada cilmi nafsiga, waxayna raaciyeen erayadaan soo socdo:\nWaxay sheegta runta oo been ma taqaan. Waxay kuu sheegtaa waxay dhibsanayso oo waxba kaama qariso, wayna qalbi furan tahay. Waa gabar cafis badan isla markaana aan aqoon calool ku qaaad iyo ganuunac nuuc kale ah. Waa gabar qalbi wanagsan oo naxariis badan. Hadeey kugu xanaaqdo isla markaa waay Is bedeshaa oo way ka farxisaa, mana taqaano calool ku haay. Waa qof naf ahaan u dagan oo aan walwal, shaki iyo walbahaarka aqoon. Waqgtigeeda oo dhan waxay ku qaadatada agteeda oo dadka kalaba lama heshiiso. Dabeecadeeda xanaaqa ku dhisan ma ahan mid qalbi ahaan ay u saameyso nafteeda. Si kasta oo ay u xanaaqsan tahay, markaad u qosasho way dhoola cadeysa xittaa haday 90 taagan tahay xanaaqa. Mararka qaar xiliga dhibataada jirto, waxay cuskataa garabkaaga si ka duwan sida dadka kale. Sidaa darteed ha Iska sii deyn qofkaas oo kale hadaad hesho waa qaaliyee.\nWaxa uu ii soo diray erayo sarbeeb ah, anna waan fahmay waxa uu iga damacsan yahay. Adeegsiga erayo sarbeeb ah gaar ahaan kuwooda xikmada leh waxay qeyb ka qaadanayaan soo jiidashada qalbiga jaceylkaaga. Adeegso erayo sarbeeb ah mar walbaa oo aad rabto in aad dareenkaaga ka hadasho, maxaa yeelay waa erayada ugu quruxda badan ee qalbiga lagu soo jiito. Marka aad adeegsato erayo sarbeeb ah, qofku wuxuu kuu arkayaa in aad tahay qof caqliyan dhameystiran, taasina waa sababaha inta badan la isku xusho. Ma jirto cid jeclaaneyso qof hadalkiisa iyo muuqiisaba laga cararayo, sidaa darteed isticmaal had iyo jeer erayo miisaaman oo qalbiga qofka soo jiidanayo.\nGoortii qof uu ku jecel yahay, ma aha had iyo jeer in ay afka ka sheegaan, waxaad mar kasta ka garan kartaa habka ay kuula dhaqmaan.\nMarnaba aad ha ugu xidhnaan qof haddii aysan iyaguna sidaa oo kale dareemayn, sababtoo ah jaceyl hal dhinac ah maskax ahaan ayuu ku baabi’in karaa.\nDadka qaarkii ma rabaan inay runta maqlaan sababtoo ah ma doonayaan in dhalanteedkooda la burburiyo.\nJaceylku waxba ma aha hadaan ficil la socon, Aaminaadu waxba ma aha hadaysan caddeyn (daliil) la socon, Raaligelintu waxba ma aha haddii aan isbedel jirin.\nDadku waxay inta badan hilmaamaan inay kuu mahadceliyaan markaad wanaag u sameyso, laakiin marnaba ma hilmaamaan inay ku eedeeyaan haddii aad hal qalad ku sameyso.\nJaceylku ma ahan dareen keliya ee jaceylku waa daryeel.\nKalsoonidu kama timaado inaad mar walba saxnaato balse waxay ka timaadaa inaadan ka baqin inaad wax qalado.\n80% dadku way iska aamusaan xittaa kolki ay rabaan inay wax yiraahdaan si ay uga fogaadaan muran qof ay daneynayaan.\nDhambaalada jaceyl kala mudnaan badan, ragna kala cizi badan, Dumarna kala garasho badan.\nWaxaa jiro ruux aduunka kuu jecel Ee adiga uun ha raadsan ruux ku nici doono.\nSheeko jaceyl xiiso leh\nMarkaan waxaan soo gaarnay qeybtii ugu dambeysay ee qormadeena “Sheeko jaceyl xiiso leh” qeybtani waxaan kaga hadleynaa sheeko jaceyl xiiso leh oo runtii ah mid dhab ah, waxa ayna noqon doontaa mid joogto ah.\nSheeko jaceyl: waxa ay ku bilaabaneysaa sidaan: Waxay ahayd maalin cajiib ah, roobkun uu curtey, 2018 kii, Caasimada Soomaaliya ee Muqdisho gaar ahaan degmada Hodan. Gaari yar oo Mazda ah ayaan cod ka hadlayo maqlay, waan jalleecay, wuxuu yiri: walaal ma kula hadli karaa? Maxaa jira ayaan su’aalay, waa inta u dhaxaysa taalada Axmed gurey iyo taalada Dhagaxtuur oo markaas dhiiqo yar ka jirtey, wuxuu cod naxaris ah ka muuqato igu yiri walaal dhiiqada aan ku dhaafiyee soo gal, waa isaga kaligii, maya ayaan idhi dumar iyo caadadii, waloow aan u baahnaa inaan galo isagana uu u muuqday wiil akhyaar ah! Intaas waxaa sii dheeraa su’aal ah “ walaal numberkaaga qayb baan hayaa, ee inta kale ii raaci! Anigoo ka yaaban shaxaarinimadiisa ayaan qoslay oo aan ku idhi qaybteed haysaa walaal? Ilko cad inta uu walac ka siiyey ayuu si dhibyar u yidhi 061 ayaan hayaa ee inta kale iigu dar!\nKama nuuxsan karin, mana arkayn noole markaas wax loo diidi karo, iima muuqan nin aan maya ku oran karo, anoo xishoonaya oo is leh adoo nin wadada la taagan yayna walaaladaa ku arkin ayaan u dadajiyay!\nGaariga oo dhaqaaqay ayuu dib ii soo jalleecay, jalleeco aad moodid waran jacayl, jalleeco aad moodid kabuubiso ayuu hal mar igu ganay, markaasa inta gacanta ruxay sidii aabo ilmihiisa safar uga tagay, yiri maalin wanaagsan walaashey, anigoon aqoon waxa iga farxiyey ayaan anna u ruxay midigteyda, anoo leh maalin wanaagsan walaal!\nFiidkii anoo ka faraxashay casho macaanayd oo ay habeenkaas walaashey iga yar noo sameysay ayuu isoo wacay, waa number isu wada eg, oo 77 u dambayso, qosol baan ku dhuftay markaan maqlay codkiisa, hasa yeeshee isagu inuu daremo waan diidanaa, si caadi ah ayuu ii xaal waraystay, malaha bilaawga shukaansiga waa iska saas uune, wuxuu aad iiga waraystay aabo iyo hooyo iyo walaaladey, nafteyda wax badan igama waydiin habeenkaas, xogta uu i waydiiyay anoo saluugsan ayuu habeenkaas taleefanka dhigey, laakin hadalka uu igu macasalameyey ayaa sababay in maskaxdeydu u kireysnaato isaga habeenkaas, wuxuu yiri ducada hooyaday in la ii aqbalay ayay ila tahay ee habeen wanaagsan wuuna dhigey taleefanka.\nAnigu isla goortaasi waa la igu saaqay, qalbigeyga waxaa buux dhaafiyay rabitaan waali ah. Habeenkaas wuxuu ii ahaa habeen farxada badan, habeenka kaliya ee aan nafisay, hurdaduna ay ahayd sida in aanan isbuuc hurdin. Maalintii xigtay anoo isaga ka fikirayo, doonayana in aan la wadaago dareenkeyga, una sheego inaan ku faraxsanahay la kulankiisa iyo hadaladiisa soo jiidashada leh ayaa waxaan maqlay dhawaqa teleefonkeyga, anoo is leh ma lacagtii ayaa kaa dhamaatay, Hormuud waa uun Horumuudee ayaan teleefoonkii furay, mise waa sms uu ii soo diray.\nMaalin wanaagsan xidigteyda cusub, waxaan rajeynayaa in aad tahay shax shax, maalintaaduna ay u dhalaaleyso oo ay u qurux badan tahay sida dhoola cadeyntaada farxada leh: D\nSheeko jaceyl? Ma xiiseyneysa sheekooyin kale oo xiiso leh qaasatan sheeko jaceyl ah, ku soo biir akhristayaasheena si aad uga faaiideysato qormooyinka xiisaha leh.


Ururka Haweenka soomaaliyeed ee Norway oo kulan furan ku qabtay xaruuntooda magaalada Oslo\n”Wax Diin Kiristan Ah Oo Aanu Ku Shaqo Leenahay Ma Jirto”\nUrurka Haweenka soomaaliyeed ee Norway oo kulan furan ku qabtay xaruuntooda magaalada Oslo.\nAxmed Cabdiraxmaan Yaasiin\nOslo, 09.12.04 - Ururka haweenka soomaaliyeed ee Norway ayaa maalintii arbacada xaruuntooda ku qabtay kulan furan oo ay tafasiil kaga bixinayeen hawlahooda urureed. Kulankan ayaa waxa ka soo qaybgalay dadweyne faro badan oo isugu jiray rag, haween iyo dhallinyaro.\nSababta ururku u qabtay kulankaas ayaa ah qoraal toddobaad ka hor lagu faafiyey shabakadaha internetka ee soomaaliyeed qaar ka mid ah. Qoraalkaas oo ay qortay suxuufiyad la yidhaahdo Saciido Axmed oo degan wadanka Beljum ayuu nuxurkiisu ahaa in ururka SKF uu ku xidhmay kaniisadaha Norway, halisna ku yahay bulshada soomaaliyeed.\nGudoomiyaha ururka, Ayaan Yaasiin, ayaa iyadoo dadweynaha kulanka ka soo qaybgalay la hadlaysa tidhi: - ”Khalad ayaa naloo eedeeyey, madmadowna waa la abuuray, laakiin anagu waxanu rabnaa in aanu bulshada soomaaliyeed u cadayno hawlaha aanu qabano waxay yihiin si madmadowgu meesha uga baxo”.\nUrurka ayaa qoraalkaas isla markiiba kaga jawaabay warsaxaafadeed beenin ah, balse waxay u arkeen in aanay ka maarmin in ay wacyi gashtaan bulshada soomaaliyeed.\n- ”Anagu markii horeba waxanu jeclayn in aanu arrintan halkeedaa ku deyno, laakiin hadana anagu cid aan ahayn bulshada soomaaliyeed uma adeegno oo ma jeclin in kala shaki iyo madmadow nalagu kala dhex abuuro, sidaa daraadeed taladayadii ayaa noqotay in aanu kulan furan qabano”, ayey tidhi Ayaan.\nGudoomiye ku-xigeenka ururka Khadra Nuur Axmed ayaa iyaduna tidhi: - ”SKF waa urur samo-faleed oo u adeega haweenka iyo dhallinyarada soomaaliyeed . Waxanu ka caawinaa habkii ay wadankan wax uga qabsan lahaayeen wixii dhibaato ah ee kaga yimaadana isaga qaban lahaayeen”.\nGudoomiyaha Ururka SKF Ayaan Yaasiin (bidix) iyo gudoomiye ku-xigeenka Khadra Nuur\nFaadumo Xirsi oo ka mid ah xubnaha ururka haweenka kana hawlgasha malcaamad quraan oo Axad kasta ka furan xaruunta ururka ayaa ii muujisay fajaceeda iyadoo tidhi, ” Sidee baa meel quraan lagu barto loo odhan karaa diin kiristan ah baa lagu faafiyaa?”\nWaxay Faadumo ii sheegtay in 15 haween ahi Axad kasta quraan ku dhigtaan xaruuntan ururka malcaamaduna tahay hawlaha ururka mid ka mid ah.\nGoobta kulanka ayaa waxa joogay dhallinyaro farabadan oo si firfircoon u isticmaasha xaruunta ururka. Waxay ii sheegeen in ay badanaaba doodo iyo seminaaro furtaan iyagoo hadba mawduuc gaar ah soo qaadanaya. Abwaan dhallinyaro ah oo la yidhaahdo Suldaan Ibraahim Cali Shire ayaa sheegay in ay wax laga xumaado tahay in qof suxuufi isku sheegayaa uu qoro qoraal noocaas ah oo aan sal iyo raadtoona lahayn.\nQoraalkan uu ka biyodiiday ururka SKF ayey qortay gabadha la yidhaahdo Saciido Axmed ka dib xaflad 23kii bishii Nofembar uu dhigay ururka Primary Health Care Workshop oo loo soo gaabiyo PMV iyadoo lagu soo casuumay xafladan suxuufiyad ahaan.\nXafladan oo dadweynaha ka soo qaybgalay u badnaayeen haween soomaaliyeed oo xubin ka ah ururka SKF ayaa waxa kale oo lagu martiqaaday fanaanada caanka ah ee Maryan Mursal.\nXafladan ayaa ahayd mid lagu soo gunaanadayay mashruuc gudniinka hablaha ka dhan ah oo 3 sano socday. Mashruucan ayaa ahaa mid ay iska kaashadeen ururka SKF iyo ururka PMV.\nUrurka PMV ayaa sida uu ii sheegay ah urur caafimaad oo fuliya mashaariic kala duwan.\nMashaariicdaas ayuu ururku la kaashadaa shakhsiyo iyo ururo kala duwan. Xaruunta ururka ayaa hada waxa ka shaqeeya dad isugu jira noorweyji, soomaali, bakistaan, marookaan iyo gaaniis.\nSaleh Syed oo ah nin bakistaani ah oo ka shaqeeya mashruuc lagu dhaqancelinayo dhallinyarada bakistaanta ah ee ee ku jirta xabsiyada Norway ayaa ii sheegay in uu ururka PMV uu u adeegsado inuu ku caawiyo dadkiisa oo keliya.\nSuxuufiyada Saciido ayaa xafladan ka dib qortay maqaalkeedii kaa soo ay ku sheegtay in ay tuhunsanayd xidhiidh ka dhexeeyey ururka haweenka somaaliyeed (SKF) iyo kaniisadaha Norway, laakiin bay qortay waxa ii cadeeyey in uu xidhiidhkaasi jiro wadaado iigu yimi garoonka diyaaradaha markaan sii dhoofayey iyagoo ii sheegay in uu ururku bulshada soomaaliyeed halis ku yahay. Wadaadadaas ayaaney magacooda ku xusin qoraalkeeda sababtoo ay ku sheegtay in wadaadadu ka codsadeen sidaas amaankooda daraadii..\nFAALLO: MAXAA KA JIRA IN URURKA HAWEENKA OSLO KU XIDHMAY KINIISADAHA:\n"waxaanu xidhiidh la leenahay urur xidhiidh la leh kiniisadaha", Gudoomiyaha haweenka Somalida Norway Guji\nWaxa kale oo qoraalka Saciido laga dhadhansanayey in ay isku khaladay labada urur ee PMV iyo ururka haweenka soomaaliyeed ee SKF.\nUrurka haweenka soomaaliyeed ayaa markii aan weydiiyey in ay wax ka ogyihiin wadaadadaas ay sheegtay Saciiido ayey waxay ii sheegeen in sida ay ka war hayaan aanay suxuufiyadu cid wadaado ah kula kulmin garoonka dayuuradaha.\nMar aan khadka tilifoonka kula xidhiidhay fanaanada Maryan Mursal oo ka mid ahayd dadkii ay Saciido garoonka dayuuradaha u wada baqooleen ayey waxay ii xaqiijisay in ay Saciido gudaha garoonka wada galeen check-in-kana wada mareen, laakiin marnabana aanay la kulmin cid wadaado ah.\nAyaan Yaasiin ayaan waxan weydiiyey inuu jiro xidhiidh ka dhexeeya ururkooda iyo kaniisadaha. Waxay ii sheegtay in iyaga iyo kaniisadaha wax xidhiidh ah ka dhexayn laakiin bay tidhi waxay wadashaqayn naga dhexaysaa ururka PMV oo iyagu xidhiidh dhaqaale la leh ururka kaniisadeed ee la yidhaahdo Kirkens Bymisjon.\nWaxan markaas weydiiyey Ayaan; Miyaan arrintan khalad loo fahmi karin madaama wadashaqayn idinka dhexayso urur dhaqaale ka hela kaniisadaha?\nWaxay Ayaan ku jwaabtay; - ”Anagu urur ahaan hawlahaya waanu u madaxbanaanahay mashaariicda aanu PMV la kaashanaana maaha wax diin shaqo ku leh. Hadii aanu dhaqaale si toos ah uga heli lahayn kaniisada xitaa markaas wax dhibaato ah naguma ahaateen waayo nama soo farogelin karaan diin iyo dhaqan ahaan oo waa wax ay iyaguba ogyihiin”\nWaxay kaloo Ayaan ii sheegtay in ay arrintan wadaado kala kulmeen wadaadaduna u cadeeyeen in waa xaaraan la odhan karin wadashaqayn lala yeesho ama dhaqaale laga helo urur-diimeed aan muslim ahayn, laakiin bay yidhaahdeen waxay xaaraan noqonaysaa arrinta noocaas ahi markay ujeedada laga leeyahay tahay wax ku lid ah dhaqanka iyo diinta Islaamka.\nWadanka Norway ayey sideedaba caadi tahay in masaajidada laftigoodu wadashaqayn la yeeshaan urur-diimeedyo kale oo xitaa dhaqaale ka helaan, laakiin iyagoo ka madaxbanaan diin ahaan.\nQaar ka mid ah dadweynihii ka soo qaybgalay.\nFaafin: SomaliTalk.com | Dec 9, 2004


Xog kusoo korortay doorashada iyo xareynta ergada oo la isku... - Caasimada Online\nHome Warar Xog kusoo korortay doorashada iyo xareynta ergada oo la isku…\nXog kusoo korortay doorashada iyo xareynta ergada oo la isku…\nMuqdisho (Caasimada Online) – Masuuliyiin ka tirsan gudiga Doorashada dadban ee heer federaal ayaa shaaciyay arimo cusub oo ku saabsan doorashada Soomaaliya iyo soo xulida xubnaha baarlamaanka dooranaya sanadkaan.\nXubno kamid ah gudiga ayaa dhawaan kasoo laabtay safaro ay ku tageen magaalooyinka qaar ee ku yaala dalka Soomaaliya, waxaana ay ka sheekeeyeen kulamo ay lasoo qaateen waxgaradka ay kula kulmeen magaalooyinka booqashada ay ku tageen.\nMaxamed Keynaan oo ka mid ah xubnaha gudigaasi islamarkaana ah afhayeenka gudiga oo ku sugan magaalada Garowe ayaa ka sheegeeyay kulamo odayaasha ay la qaateen iyo goorma la go’aamiyay in la xareeyo ergada soo xuleysa xubnaha baarlamaanka.\n“Annaga howlahan ayaa meel walbo u tagnay oo aan lasoo kulanno madax dhaqameedka, liiskana inoo soo gudbiyaan 2 todobaad gudahood, Ugu dambeyn Liiska ergooyinka waa in aynu innagu haysannaa ama madax dhaqameedka usoo gudbiyaan guddiyada heer dowlad goboleed 12-ka bisha soo socota” ayuu yiri Afhayeenka.\nDhinaca kale wuxuu soo hadal qaaday qaabka ay ula macaamilayaan deegaanada Somaliland, maadaama madaxda Somaliland ay sheegeen in doorashooyinka sanadkaan Muqdisho ka dhacaya aysan waxba ka quseyn.\n“Arrimaah qaarkood waa laga heshiisyey, howshaasi kama duwana howlaha kale aynu ka hayno maamullada meelaha ay ka jiraan, shuruudaha waa sidooda, meelaha lagu kulmaya arrimaha ku aadanna wey socdaan, wixii dhiman ee su’aallo ka taagan yihiin wey socdaan, mana rajeynayno inay yimaadaan dhibaatooyin howshaasi ka hor yimaada”


Magacyada SHAN Weeraryahanka Oo Barcelona U Kala Dooranayso Beddelka Luis Suarez – Latest Sports News\nMagacyada SHAN Weeraryahanka Oo Barcelona U Kala Dooranayso Beddelka Luis Suarez\nKooxda kubada cagta Barcelona ayaa suuqa ugu jirta raadinta laba ciyaartoy oo xagaaga ay kusoo kordhinayaan safkooda, kuwaas oo ay u doonayaan boosaska difaaca bidix iyo weerarka oo lambarka 9 ah.\nEric Abidal, Ramon Planes iyo Pep Segura ayaa si adag ugu hawlan suuqa iyo sidii ay u fiiran lahaayeen laacibiinta suurtogalka ah ee ay qancin karayaan kooxahooda, kuwaas oo ugu iman karaya qiimo jaban.\nMasuuliyiintan ayaa la sheegay inay kala dooranayaan liis ay ku qoran yihiin shan weeraryahan oo kala ah Luka Jovic oo u ciyaara Frankfurt, Mazi Gomez oo Celta Vigo ka tirsan, Krysztof Piatik oo AC Milan ay dhawaan kasoo iibsatay Genoa, Timo Werner oo RB Leipzing afka hore uga ciyaara iyo Nicolas Pepe oo ka tirsan naadiga reer France ee Lille.\nSida uu qoray wargeyska Marca ee kasoo baxa waddanka Spain, Barcelona ayaa bartil-maameedka koowaad ka dhiganaysa Jovic oo ugu dambayn ay ku qanceen qaabkii uu u burburiyey Inter Milan Khamiistii ee uu uga reebay tartanka Europa League.\n21 jirkan ayay Abidal iyo labadiisa garab ka shaqaynayaan qaabkii ay ugu qancin lahaayeen inuu usoo wareego Camp Nou, isla markaana naadigiisa Frankfurt ay ugala xaajoon lahaayeen qiimaha suurtogalka ah ee ay kaga iibinayso.\nBarcelona ayaa la sheegay in habeenkii Khamiistii ay la xidhiidhay wakiilka Jovic si ay ugala hadasho xiisaha ay u haysto laacibkan, hase yeeshee labada dhinac midna kama soo bixin wax war ah.\nFrankfurt ayaa amaah kaga soo qaadatay Jovic kooxda reer Portugal ee Benfica, waxaanay haysataa doorasho ah inay si rasmi ah ugu iibsan karto 12 milyan oo Euro, balse haddaba waxa u muuqanaysa arrin qasab kaga dhigaysa inay degdeg u hirgeliso heshiiska rasmiga ah.\nJovic ayaa wararku sheegayaan in marka Frankfurt ay heshiiskiisa rasmi ka dhigto inay ku iibin doonto lacag u dhaxaysa 40 milyan illaa 50 milyan oo Euro.\nBarcelona ayaa raadinaysa beddelka Luis Suarez oo bishii January ay da’diisu noqotay 33 jir, illaa haddana ma jiro weeraryahan rasmi ah oo booskiisa buuxin kara, waana sababta Barcelona ku qasbaysa inay degdeg u hesho beddelkiisa.